5.a 2018-19

Fyrisøgn til hesar dagar:

|  |  |  |  |
| --- | --- | --- | --- |
| **hósdag**  **1. november** | **mánadag**  **5. november** | **mánadag**  **12. november** | **mikudag**  **14. november** |
| Teitur heldur GPS’aran framman fyri sær og fylgir pílinum. Pílurin flytur seg og vísir á prædikastólin.  Men áðrenn teir koma til prædikastólin, vísir pílurin eina aðra leið. Teir troka seg inn ímillum nakrar stólar. | Pílurin vísir á altartalvuna.  Men áðrenn teir koma fram til hana, verður skíggin svartur.  “Frata,” sigur Ólavur. “Eg helt, at vit høvdu funnið staðið.”  Teitur ristir GPS’aran. “Hann er sloknaður,” sigur hann. | “Múrarnir eru ov tjúkkir. Sambandið við fylgisveinin slitnar. Eg rokni við, at tað er her onkrastaðni nær við. Skulu vit ikki leita?”  Teitur fer upp til altartalvuna. Har eru bara einglar og aðrar myndir. | Aftanfyri er heldur einki. Ikki ein stórur sekkur av pengum, sum hann hevði væntað.  Ólavur fer ígjøgnum eina gong út í eitt annað høli, sum er beint við kirkjuna. |
| **hósdag**  **15. november** | **mánadag**  **19. november** | **mikudag**  **21. november** | **hósdag**  **22. november** |
| Teitur stígur varisliga á stóru steinarnar á gólvinum. Teir eru slitnir av mongu fótafetunum, sum millum ár og dag hava gingið eftir teimum. Á summum síggjast enn nøvn og árstøl. | Stórar marmorkistur standa í hølinum, hann kemur út í.  Teitur heldur GPS’aran upp ímóti hválvinum at vita, um tað ber til at fáa sambandið. “Finnur tú nakað harúti?” rópar hann á Ólav. | “Her eru bara gamlar kistur,” sigur Ólavur.  Hann støkkur við av ljóðinum frá orglinum í erva. Kvikliga fjalir onkur seg aftan fyri rimaverkið. Hann sær ikki, hvør tað er. Men tað er ein maður. | “Hatta er helst maðurin, sum spælir á orglið,” teskar Teitur.  Hann heldur aftur GPS’aran upp ímóti hválvinum, men uttan úrslit. “Lat okkum fara,” sigur hann. “Her er einki at finna.” |
| **mánadag**  **26. november** | **mikudag**  **28. november** | **hósdag**  **29. november** | **mánadag**  **3. desember** |
| Í somu løtu sloknar alt. Einki uttan tað veika ljósið, sum kemur ígjøgnum glasmyndirnar, er at hóma.  “Halló,” rópar Teitur. “Tendra.”  Hurðin fer upp, og ein maður kemur til sjóndar. | “Hvat gera tit her?” spyr maðurin.  “Einki,” sigur Teitur. “Vit ætlaðu bara at hyggja at kirkjuni.”  Maðurin sær eitt sindur ivasamur út. “Hon er eisini vøkur,” sigur hann. | “Eg læsi nú, men tit eru vælkomnir aftur í morgin. Tá skal eg vísa tykkum hana.”  \*  Á veg heim tosa teir um kirkjuna. Ólavur heldur tað vera løgið, um onkur hevur fjalt pengar í kirkjuni. | Hví skuldu teir fjalt pengar í kirkjuni?  Teitur ætlar sær kortini at fara aftur í kirkjuna at leita. Hann væntar, at okkurt er fjalt í krosstølunum. |
| **mikudag**  **5. desember** | **hósdag**  **6. desember** | **mánadag**  **10. desember** | **mikudag**  **12. desember** |
| Kanska er tað ikki fjalt í kirkjuni, men uttanfyri. Tað er ikki so lætt at vita, tá ið GPS’arin alltíð sloknar.  “Einki er fjalt í kirkjuni,” sigur Ólavur. | “Presturin ella deknurin høvdu vitað tað. Tað má vera okkurt galið við krosstølunum. Maðurin hevur skrivað skeivt. Kanska hevur hann gjørt tað við vilja fyri at snýta hin.” | Teir tosa aftur um hetta dagin eftir í skúlanum. Teitur hevur gjørt av at kanna kirkjuna aftur. Ólavur fær ikki komið við, tí hann abbin hevur biðið hann sláa vøllin. | Men hann ynskir Teiti góða eydnu.  Sigrið er inni, tá ið Teitur kemur heim. “Læs,” rópar hon á hann úr køkinum.  “Ja, ja,” sigur Teitur. “Tað plagi eg at gera. Er nakað á vási?” |
| **hósdagur**  **13. desember** | **mánadag**  **7. januar** | **mikudag**  **9. januar** | **hósdag**  **10. januar** |
| “Onkur tápulingur stjelur her í býnum.”  “Hvat so, hann kemur ikki higar,” sigur Teitur. “Vit hava ongar pengar.”  “Nei, men vit skulu kortini vera varin,” sigur Sigrið. | “Onkur hevur aftur stolið á dag. Politiið heldur tað vera tann sama. Hann er sæddur í fleiri sjóngáum. Hann er í brølapu, so andlitið ikki sæst. Men tað sæst, at hann er klænur.” | “Óført,” rópar Teitur. “So veit eg, hvør hann er. Tað er hann, eg sá í gjár. Hann var saman við einum tjúkkum manni, sum skrivaði hasi krosstølini, sum lógu á borðinum hjá mær. | Eg haldi, at teir arbeiða saman. Tann klæni stjelur.”  Hann steðgar á at vita, um hon lurtar eftir. “Tann tjúkki fjalir pengarnar onkrastaðni. Teir kunnu ikki brúka pengarnar... |
| **mánadag**  **14. januar** | **mikudag**  **16. januar** | **hósdag**  **17. januar** | **mánadag**  **21. januar** |
| ...Teir kunnu heldur ikki fara í bankan við pengunum. Eg vænti, at teir eru fjaldir, har krosstølini koma saman.”  Hann hyggur kannandi at Sigrið. Hon hevur ikki sagt eitt orð, og tað líkist ikki henni. | Men so brestir hon útúr. “Nú ert tú klikkaður. Hevur tú onnur góð hugskot?”  “Ja,” sigur Teitur. “Kom við niðan í kirkjuna. Krosstølini enda haruppi.”  “Nei,” sigur Sigrið. | “Eg havi ikki tíð at fara á skattaveiðu í dag,” sigur Sigrið. “Eg skal gera eina uppgávu saman við Súsonnu og Lív.  “Nær?”  “Um ein tíma.” | “So hevur tú góða tíð,” sigur Teitur. “Tað tekur ikki meira enn ein hálvan tíma.”  “Tú gevst ikki,” sigur Sigrið. “Alt í lagi. Men so skal tað vera nú.” |
| **mikudag**  **23. januar** | **hósdag**  **24. januar** | **mánadag**  **28. januar** | **mikudag**  **30. januar** |
| Tey súkkla niðan til kirkjuna. Tey seta súkklurnar við garðin og fara inn í kirkjuna. Tað er kalt og stilt inni. Fótafetini ljóða eftirí, tá ið tey ganga niðan móti altarinum. | Tá ið tey eru komin nakað niðan móti altarinum, steðgar Teitur á. “Tað var her á leið, at GPS’arin ikki fekk samband. Hann sloknaði, tá ið vit komu higar.” | “Hválvið er ov tjúkt,” sigur Sigrið. “Tað kann henda seg, at hann fær samband ígjøgnum vindeyguni ella glasmyndirnar.”  “Tað gjørdi hann í gjár,” sigur Teitur | Men tað var ómøguligt at finna staðið, har krosstølini koma saman.” GPS’arin er ongantíð heilt neyvur,” sigur Sigrið. “Hann vísir altíð nakrar metrar skeivt. Hava tit leitað inni her?” |